
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 40,50 mii lei din bugetul local al 
Municipiului Focşani pe anul 2018 pentru derularea proiectului educațional ”Grădinița de vară -02.07-31.08.2018”
              Consiliul Local al Muncipiului Focşani, judeţul Vrancea, întrunit în şedinţă ordinară,
           - Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 40,50 mii lei din bugetul local al Municipiului Focşani pe anul 2018 pentru derularea proiectului educațional ”Grădinița de vară – 02.07-31.08.2018”, raportul comun întocmit de Direcţia economică și Serviciul corpul de control al primarului-Compartimentul învatământ, tineret înregistrat la nr. 52723/22.06.2018;

           - Văzând avizul favorabil al Comisiei de buget şi administraţie publică;

           - Având în vedere adresa nr. 5324/21.06.2018 înregistrată la nr. 52479/21.06.2018, transmisă de Inspectoratul Școlar Județean Vrancea;
           - În conformitate cu prevederile art. 9 alin (7), art. 103 alin. (2) din Legea educației naționale nr. 1/2011, cu modificările și complătările ulterioare,
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 (1) Se aprobă alocarea sumei de 40,50 mii lei din bugetul local al Municipiului Focşani pe anul 2018 pentru derularea proiectului educațional ”Grădinița de vară-02.07-31.08.2018”, la care vor participa două instituții de învățământ preșcolar din Municipiul Focșani respectiv Grădinița cu Program Prelungit nr. 18 pentru perioada 02.07-31.07.2018 și Grădinița cu Program Prelungit nr. 16 pentru perioada 01.08-31.08.2018.

                            (2) Suma prevăzută la alin. (1) va fi fi utilizată pentru acoperirea stimulentelor financiare către cadrele didactice participante (90 lei/zi/cadru didactic) și va fi repartizată pe instituții de învățământ astfel: 19,80 mii lei pentru Grădinița cu Program Prelungit nr. 18 Focșani și 20,70 mii lei pentru Grădinița cu Program Prelungit nr. 16 Focșani. 
               Art. 2 Prezenta hotărâre va fi comunicată de către Serviciul  administraţie publică locală, agricultură, compartimentelor, serviciilor, Grădiniței cu Program Prelungit nr. 18 Focşani, Grădiniței cu Program Prelungit nr. 16  şi Primarului Municipiului Focşani, conform legii, care va asigura executarea acesteia prin Direcţia Economică și Serviciul corpul de control al primarului-Compartimentul învățământ, tineret.
       PREŞEDINTE DE ŞEDINŢĂ, 

             Nedelcu Mihai                                              

Contrasemnează:
Secretarul Municipiului Focşani

      








Eduard Marian Corhană 
Municipiul Focşani, 22 iunie 2018                                                      

